
RAPORT DE SPECIALITATE
privind prelungirea pe o perioadă  de 1  an, a contractului de închiriere nr. 1466/2005, pentru spaţiul situat în Timişoara, str. Alba Iulia nr.2,  încheiat  cu  S.C.  G&R EVOLUTION COMPANY S.R.L, la valoarea chiriei stabilită prin raportul de evaluare nr. 
SC2023-009851/18.04.2023 




Având în vedere adresa înregistrată cu numărul MTM2023-001162/31.01.2023, a SOCIETĂȚII G&R EVOLUTION COMPANY S.R.L, prin care solicită prelungirea contractului de închiriere nr. 1466/2005, având ca obiect spațiul  cu altă destinație, situat în Timișoara, str. Alba Iulia nr. 2.
Spațiul închiriat în baza contractul de închiriere nr. 1446/2005,  este în suprafață de 60,1 m.p, la un tarif de închiriere de 20 euro/mp/lună, fiind situat la parterul imobilului, cu intrare din stradă, înscris în Cartea Funciară nr. 417847 Timișoara, nr.top. 249, în proprietatea Municipiului Timişoara. Cererea de prelungire a contractului de închiriere nr. 1446/2005 este depusă în termenul de valabilitatea a contractului de închiriere și Societatea G&R Evolution Company SRL, are achitate la zi obligațiile bugetare.
 Spaţiul antemenționat este înregistrat în evidenţa patrimonială a Municipiului Timişoara cu numărul de inventar 101136.05 şi valoarea de inventar 152.718,00 lei.
Spaţiul a fost verificat prin următoarele adrese ale serviciilor de specialitate:
· Adresa MTM2023-001162/09.02.2023 -  a Compartimentului  Fond Funciar; 
· Adresa  SJ2023-001162/13.02.2023 - a Serviciului Juridic; 
· Adresa  MTM2023-001162/03.02.2023 - a Biroului Clădiri, Terenuri;  
Aşa cum rezultă din extrasul Procesului verbal al şedintei, din 11.04.2023, a Comisiei de Analiză  a Spaţiilor cu Altă Destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara, comisia a avizat favorabil această solicitare şi a hotărât  prelungirea pe o perioadă de 1 an, a contractului de închiriere nr.1466/2005, cu actualizarea tarifului de închiriere pentru SAD prin raport de evaluare efectuat de către un expert ANEVAR cu care Municipiul Timișoara are încheiat un acord cadru, prin aplicarea metodei comparației prețului pieței cu spații situate în aceeași zonă. În urma reactualizării raportului de evaluare, tariful de închiriere este de 100,00 lei/mp/lună ( 20,35 euro/mp/lună ), stabilit prin raportul de evaluare înregistrat cu nr. SC2023-009851/18.04.2023.
Referitor la terasa adiacentă SAD, societatea are obligația ca în termen de 60 de zile de la emiterea HCLMT –ului privind prelungirea contractului de închiriere nr. 1446/2005 să aducă terasa în concordanță cu prevederile regulamentului aprobat prin HCLMT nr. 98/21.03.2023 cu privire la modifcarea HCLMT nr. 369/26.07.2022 privind aprobarea Regulamentului privind condițiile de desfășurare a activităților de comerț stradal pe raza Municipiului Timișoara. 
Direcția Generală de Urbanism și Planificare Teritorială va fi împuternicită cu verificarea aducerii la îndeplinire a obligațiilor ce cad în sarcina societății, pentru aplicarea prevederilor egulamentului aprobat prin HCLMT nr. 98/21.03.2023 și luarea măsurilor ce se impun, dacă este cazul.
	În conformitate cu  art. 129 alin.(1) şi  (2) lit. c) din Ordonanţa de Urgenţă a Guvernului nr. 57/2019, privind Codul administrativ;
            În temeiul  art. 139 alin 3 lit. g) din Ordonanţa  de Urgenţă a Guvernului  nr. 57/2019, privind Codul administrativ;  
	 Apreciem că, proiectul de hotărâre privind prelungirea pe o perioadă  de 1  an, a contractului de închiriere nr. 1466/2005,  pentru spaţiul situat în Timişoara, str. Alba Iulia nr. 2,  încheiat  cu  S.C.  G&R EVOLUTION COMPANY S.R.L, la tariful de închiriere de 100,00 lei/mp/lună ( 20,35 euro/mp/lună ), stabilit prin raportul de evaluare nr. SC2023-009851/18.04.2023, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.
	 
	
	

            
                     DIRECTOR,                                                              CONSILIER,                                   
              CRISTIAN FRANȚESCU                                                MARINELA BANDI

							
Cod FO 53-01,ver.1
image1.jpeg




